
HOTĂRÂREA nr. 39/ 2022
privind constatarea încetării de drept, înainte de expirarea duratei normale, a mandatului de consilier local în cadrul Consiliului local al Municipiului Lupeni al domnului Ing. Adrian Rareș Suba

hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni;


Având în vedere demisia domnului Ing. Adrian Rareș Suba depusă și înregistrată la registratura Primăriei Municipiului Lupeni sub nr. 5243/ 16.02.2022 prin care aduce la cunoștință demisia sa începând cu data de 16.02.2022 din funcţia de consilier local ales în urma alegerilor locale din data de 27 septembrie 2020; 

Văzând Proiectul de hotărâre nr. 36/ 2022 precum și Raportul de aprobare nr. 5782/ 21 februarie 2022 prezentat de Primarul Municipiului Lupeni prin care inițiază proiectul de hotărâre privind constatarea încetării calităţii de consilier local a domnului Ing. Adrian Rareș Suba şi declararea vacanţei unui mandat de consilier local din cadrul Partidului Social Democrat;


Având în vedere Referatul constatator nr. 5767/ 21 februarie 2022 prezentat de Primarul Municipiului Lupeni și Secretarul General al Municipiului Lupeni;
Văzând Raportul nr. 5925/ 22 februarie 2022 prezentat de Compartimentul juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


În conformitate cu:

- prevederile art. 204 alin. (2) lit. a), alin. (6) și alin.(10) din O.U.G nr. 57/ 2019 privind Codul administrativ, cu modificările și completările ulterioare;
- prevederile art. 65 alin. (2) lit. „a”, ale art. 70 și art. 72 alin. (1) din Regulamentul aprobat prin Hotărârea nr. 75/ 2008 privind aprobarea Regulamentului de organizare şi funcţionare a Consiliului local al Municipiului Lupeni;

 În temeiul prevederilor art. 139 alin. (1), art. 196 alin. (1) lit. „a”, art.197 alin. (4), din Ordonanța Guvernului României nr. 57/ 2019 privind codul administrativ 
H O T Ă R Ă Ş T E :
Art. 1 – Constată încetarea de drept, înainte de expirarea duratei normale, a mandatului de consilier local în cadrul Consiliului local al Municipiului Lupeni al domnului Ing. Adrian Rareș Suba, la data de 16 februarie 2022.               

        
Art. 2 – Constată vacantarea locului de consilier local în cadrul Consiliului local al Municipiului Lupeni, ca urmare a încetării de drept, înainte de expirarea duratei normale, a mandatului de consilier local în cadrul Consiliului local al Municipiului Lupeni al domnului Ing. Adrian Rareș Suba, la data de 16 februarie 2022.

Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 4 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate, domnului Ing. Adrian Rareș Suba, Partidului Social Democrat, Organizaţia Municipală Lupeni iar la cunoştinţă publică prin publicare pe site-ul Municipiului Lupeni.

Lupeni, 





 28 februarie 2022
             PREȘEDINTE DE ȘEDINȚĂ   

